同年7月，參與新加坡優頻道電視劇《勝券在握》嘅演出，同秦漢演對手戲。同年8月，同劉以達合作單曲《孤獨頻盜》，收錄喺劉以達《水底樂園》專輯。同年12月，喺新加坡推出第2張國語新歌加精選集《likekit》，收錄兩首新歌同20首精選舊作，第1主打為新加坡優頻道電視劇《勝券在握》主題曲《握住我的手》，第2主打為新加坡優頻道電視劇《勝券在握》插曲《天天看到你的臉》。